polyglot-tagger/wikipedia-language-snippets-filtered huggingface dataset:
అసోసియేషన్ ఫర్ ఇన్ఫర్మేషన్ సిస్టమ్స్ అండ్ అసోసియేషన్ ఫర్ కంప్యూటింగ్ మెషినరీ సభ్యులు యొక్క ఒక ఉమ్మడి కమిటీ సమాచార వ్యవస్థల లో మాస్టర్ ఆఫ్ సైన్స్ కు ఒక నమూనా పాఠ్య ప్రణాళికను అభివృద్ధి చేసింది. ఇటీవలి సంస్కరణ అయిన ఎంసిస్ మోడల్ పాఠ్య ప్రణాళిక 2016 లో ప్రచురించబడింది.
మహారాజాకు సిక్కు యోధులతో కూడిన పోలో జట్టు ఉండేది. ' టెంట్ పెగ్గింగ్ ' (ఆటగాళ్ళు గుర్రంపై స్వారీ చేస్తూ వారి చేతుల్లోని బల్లెంతో చిన్న చిన్న వస్తువులను సేకరించవలసి ఉంటుంది). పోటీ కోసం వైస్రాయ్స్ ప్రైడ్ అనే ఐరిష్ జట్టును అతను ఆహ్వానించాడు. ఐరిష్ జట్టు వచ్చింది. వాళ్ళంతా తమ సిక్కు ప్రత్యర్థుల లాగానే దృఢంగా ఉన్నారు. వాళ్ళు భారీగా తాగేవారు. ఈ ఆట ఎక్కడ జరిగినా, అంతకుముందు రాత్రి పార్టీ ఉండేది. రత్రి పూట పూటుగా తాగడానికీ, మరుసటి రోజు ధాటిగా ఆడటానికీ ఐరిష్ ఆటగాళ్ళు ప్రసిద్ది. మామూలుగానే, పోటీ నాటి ముందు రాత్రి, పాటియాలాలో పార్టీ జరిగింది. రెండు జట్లకు భారీ మొత్తంలో విస్కీని అందించారు. రెండు జట్ల సభ్యులూ వారి సామర్థ్యం మేరకు తాగారు. మరుసటి రోజు ఐరిష్ ఆటగాళ్ళపై ముందురాత్రి తాగిన విస్కీ గట్టి ప్రభావం చూపించడంతో వారు సరిగ్గా ఆడలేకపోయారు. ఓడిపోయారు. ఆ రోజు నుండి పాటియాలా జట్టు, తమ మద్యపాన సామర్థ్యానికీ, పాటియాలా పెగ్గు దాని బలమైన ప్రభావానికీ ప్రసిద్ది చెందాయి. సాధారణంగా పాటియాలా పెగ్గు దాని పరిమాణాన్ని, దాని బలమైన ప్రభావాన్నీ సూచిస్తుంది.
ఈ కొలతకు ఆ పేరు ఎలా వచ్చిందో చెప్పే సిద్ధాంతాలు చాలానే ఉన్నాయి. ఇవన్నీ కూడా 1900 నుండి 1938 వరకూ పాటియాలా సంస్థానాన్ని పాలించిన మహారాజా సర్ భూపీందర్ సింగ్ చుట్టూనే తిరుగుతాయి. కేవలం తొమ్మిదేళ్ల వయసులో పాలనకు వచ్చిన మహారాజాది మార్మిక వ్యక్తిత్వం. అతడు గొప్ప యోధుడు, చక్కటి అభిరుచులు గల వ్యక్తి. అతని ప్రాసాదంలో 365 మంది మహిళలు ఉండేవారని ప్రతీతి. అతని వద్ద 10 కి పైబడి రోల్స్ రాయిస్ కార్లు ఉండేవి. ప్రఖ్యాతి గాంచిన పాటియాలా నెక్లెస్ కూడా ఉండేది. దీనిలో 2930 వజ్రాలు పొదిగి ఉండేవి. వీటిలో ప్రపంచంలోనే ఏడవ అతిపెద్ద వజ్రం కూడా ఉంది. స్టేట్ బ్యాంక్ ఆఫ్ పాటియాలా స్థాపకుడతడు. చాలా ఆడంబరమైన జీవితాన్ని గడిపాడు.
పాటియాలా పెగ్ అనేది విస్కీ పెగ్గులో ఒక రకం కొలత. చూపుడు వేలిని, చిటికెనవేలినీ సమాతంరంగా పెట్టినపుడు వాటి మధ్య ఎడం ఉంటుందో గ్లాసులో విస్కీ లోతు అంత ఉండేలా విస్కీ పోస్తే దాన్ని పాటియాలా పెగ్గు అంటారు. పాటియాలా నగరం పేరు మీదుగా దీనికి ఈ పేరు వచ్చింది. కొన్ని సార్లు చైనీస్ పెగ్గుకు, దీనికీ మధ్య తికమక పడటం జరుగుతూంటుంది. చైనీసు పెగ్గులో ముందు నీరు పోసి, ఆపై విస్కీ పోస్తారు. రెండు పొరలూ విడివిడిగా కనబడుతూంటాయి. పాటియాలా పెగ్గు కొలత సాధారణంగా 120 మి.లీ. ఉంటుంది.
అయన 1988 లో మహబూబ్ నగర్ మున్సిపాలిటీ లో శానిటరీ ఇన్స్పెక్టర్ గా ఉద్యోగంలో చేరాడు. అతి తక్కువకాలంలో తన పనితనంతో ఉన్నతాధికారుల మన్నలను అందుకొని 1991 లో ఫుడ్ ఇన్స్పెక్టర్ గా పదోన్నతిని పొందాడు. అనంతరం వికారాబాద్, అల్వాల్, కూకట్ పల్లి, కాప్రా మున్సిపాల్టీలలో కమిషనర్ గా పదవి బాధ్యతలు నిర్వహించాడు. అనంతరం హైదరాబాద్ నగర పాలక సంస్థ ప్రధాన కార్యాలయంలో జాయింట్ కమిషనర్ గా పని చేశాడు.2004 నుంచి మొదలైన తెలంగాణ ఉద్యమంలో ఉద్యోగ సంఘాల తరఫున పోరాడాడు. ఉద్యోగుల సమస్యలపై పోరాటం కోసం 2006లో తెలంగాణ గెజిటెడ్ ఆఫీసర్స్ అసోసియేషన్ ను ఏర్పాటు చేశాడు. తెలంగాణ ఉద్యమం సమయంలో ఏర్పాటు చేసిన తెలంగాణ రాజకీయ జేఏసీ కి కో - ఛైర్మన్ గా కూడా వ్యవహరించాడు.
తెలంగాణ ప్రజల చిరకాల వాంచైనా తెలంగాణ రాష్ట్రం ఏర్పడ్డాక 2014లో ఉద్యోగానికి రాజీనామా చేసి మార్చి 13న టీఆర్ఎస్ పార్టీలో చేరాడు. తెలంగాణ రాష్ట్రంలో జరిగిన తొలి అసెంబ్లీ ఎన్నికల్లో మహబూబ్‌నగర్ అసెంబ్లీ నియోజకవర్గం నుంచి పోటీచేసి తొలిసారిగా ఎమ్మెల్యేగా గెలిచాడు. ముఖ్యమంత్రి కేసీఆర్ ఆయనను పార్లమెంటరీ సెక్రటరీగా నియమించాడు. 2018లో తెలంగాణ అసెంబ్లీకి జరిగిన ముందస్తు ఎన్నికల్లో మహబూబ్ నగర్ నుండి మరోసారి పోటీచేసి గెలిచాడు. 19 ఫిబ్రవరి 2019న కేసీఆర్ మంత్రివర్గంలో మంత్రిగా ప్రమాణస్వీకారం చేసి కేసీఆర్ రెండవ మంత్రివర్గంలో ఎక్సైజ్, క్రీడలు, యువజన సర్వీసులు, పర్యాటక, సాంస్కృతిక మరియు పురావస్తు శాఖల మంత్రిగా ఉన్నాడు.
వి. శ్రీనివాస్‌ గౌడ్‌ ఉద్యోగ సంఘాల నేతగా ఉద్యోగుల సమస్యలను ప్రభుత్వం దృష్టికి తీసుకెళ్లడంతో పాటు తెలంగాణ ఉద్యమంలో కీలక పాత్ర పోషించినందుకు గాను ‘క్రిస్ట్‌ న్యూ టెస్టమెంట్‌ డీమ్డ్‌ యూనివర్సిటీ’ ఆయనకు గౌరవ డాక్టరేట్ ను 30 జులై 2018 న ప్రదానం చేశారు. ఆయనకు 29 ఆగష్టు 2021న 'ది అమెరికన్ యూనివర్సిటీ ఫర్ గ్లోబల్ పీస్' నుండి కరోనా సమయంలో ఆయన చేసిన సేవలకు గాను గౌరవ డాక్టరేట్ అందుకున్నాడు.వి. శ్రీనివాస్‌ గౌడ్‌ 18 సెప్టెంబర్ 2021న ఇండో ఇజ్రాయెల్ ఫ్రెండ్ షిప్ అసోసియేషన్ 28వ వారోత్సవాల్లో భాగంగా అమెరికాకు చెందిన డే స్ప్రింగ్ క్రిస్టియన్ యూనివర్సిటీ నుండి గౌరవ డాక్టరేట్ అందుకున్నాడు.
వి. శ్రీనివాస్ గౌడ్ 1969 మార్చి 16వ తేదీన మహబూబ్​నగర్ జిల్లా, అడ్డాకల్ మండలం, రాచాల గ్రామంలో జన్మించాడు. ఆయన తండ్రి నారాయణ గౌడ్ ప్రభుత్వ ఉపాధ్యాయుడు, తల్లి వి.శాంతమ్మ గృహిణి. ఆయనకు ఒక చెల్లెలు శ్రీదేవి, తమ్ముడు శ్రీకాంత్ ఉన్నారు.ఆయన మహబూబ్‌న‌గర్ 1985 నుండి 1988 వరకు ఎంవీఎస్ డిగ్రీ కళాశాలలో డిగ్రీ , అంబేద్కర్ ఓపెన్ యూనివర్సిటీ నుండి పోస్ట్ గ్రాడ్యుయేట్ డిప్లొమా ఇన్ రైటింగ్ ఫర్ మాస్ మీడియా కోర్స్ పూర్తి చేశాడు.
వి. శ్రీనివాస్‌ గౌడ్‌ 2021 అక్టోబర్ 4న శాస‌న‌స‌భ‌లో ప్ర‌శ్నోత్త‌రాల సంద‌ర్భంగా ప్ర‌పంచ వార‌సత్వ క‌ట్టడంగా రామ‌ప్ప దేవాల‌యం అభివృద్ధిపై స‌భ్యులు అడిగిన ప్ర‌శ్న‌ల‌కు స‌మాధానం చెప్పాడు. ఆయన రవీంద్రభారతిలో తన ఛాంబర్ లో 4 అక్టోబర్ 2021న తెలంగాణ భాషా సాంస్కృతిక శాఖ ఆధ్వర్యంలో రూపొందించిన బతుకమ్మ పాటను ఆవిష్కరించాడు. రవీంద్రభారతిలో 2022 తెలంగాణ రాష్ట్ర అవతరణ దినోత్సవం సందర్భంగా ఏర్పాటు చేసిన కవి సమ్మేళన కార్యక్రమానికి ముఖ్య అతిధిగా హాజరయ్యాడు.
విరసనోళ్ల శ్రీనివాస్ గౌడ్, తెలంగాణ రాష్ట్రానికి చెందిన రాజకీయ నాయకుడు. తెలంగాణ రాష్ట్ర సమితి పార్టీ మహబూబ్‌నగర్ అసెంబ్లీ నియోజకవర్గం నుండి 2014, 2018 లో ఎమ్మెల్యే గా గెలుపొందాడు. ప్రస్తుతం ఆయన ముఖ్యమంత్రి కేసీఆర్ మంత్రివర్గంలో ఎక్సైజ్, క్రీడలు, యువజన సర్వీసులు, పర్యాటక, సాంస్కృతిక, పురావస్తు శాఖలకు మంత్రిగా ఉన్నాడు.
వి. శ్రీనివాస్ గౌడ్ ఉద్యమ ప్రస్థానం, ఉద్యమంలో ఉద్యోగుల పాత్ర, ఉద్యమ ప్రధాన ఘట్టాలపై తెలంగాణ గెజిటెడ్ అధికారుల సంఘం, ఉద్యోగ జేఏసీ ఉద్యమ ప్రస్థానంపై ఉద్యమ ఘట్టాలతో కూడిన ‘యోధ’ పుస్తకాన్ని 2022 అక్టోబర్ 21న మంత్రి కేటీఆర్‌ ఆవిష్కరించాడు.
ప్రమాదం చేసి పరారవుతున్న డ్రైవర్‌ ను ఛైజ్ చేసి పట్టుకున్న శ్రీనివాస్‌ గౌడ్‌2021 జూన్ లో ఢిల్లీ పర్యటనలో ఉన్న శ్రీనివాస్ గౌడ్ ఆంధ్రప్రదేశ్ జల దోపిడీ పై మీడియా సమావేశంలో పాల్గొన్న తెలంగాణ ప్రాంతానికి నష్టమొస్తే చూస్తూ ఊరుకోమని అన్నాడు.
తెలంగాణ ప్రీమియర్‌ కబడ్డీ లీగ్‌ సీజన్‌-3 ట్రోఫీని క్రీడా శాఖ మంత్రి వీ శ్రీనివాస్‌ గౌడ్‌ ఆవిష్కరించాడు
వి. శ్రీనివాస్‌ గౌడ్‌ రవీంద్రభారతిలోని పైడి జయరాజ్‌ ప్రివ్యూ థియేటర్‌లో అక్టోబరు 2న సివిల్‌ సర్వీసెస్‌లో 541 ర్యాంకు సాధించిన డాక్టర్‌ పృథ్వీనాథ్‌ గౌడ్ కు ఆత్మీయ అభినందన సభలో పాల్గొని ఆయనను అభినందించి, సన్మానించాడు.
ఈమె లింగ వివక్షల, నాయకత్వం గురించి అనేక పరిశోధనలు చేసి వాటిపై అనేక పుస్తకాలు, అనేక వ్యాసాలు, ఎన్సైక్లోపీడియా వ్యాసాలు రచించారు. ఈమె ప్రజాస్వామ్యీకరణ, ప్రపంచీకరణ, పాలన అనే మూడు నిర్దిష్ట రంగాలను విస్తరించింది. ఈమె లింగ నాయకత్వం పై పరిశోధనలు చేసే ముందు చైనాలో మావో రాజకీయ భాగస్వామ్యం కోసం పనిచేశారు. ఈమె 1987 లో చైనా లో తన క్షేత్రస్థాయిలో లింగ సంబంధ, నాయకత్వం గురించి అనేక విశ్వవిద్యాలయాలలో చాలా మంది విద్యార్థులను, లెక్చరర్లను, అధికారులను ఇంటర్వ్యూ చేసింది. ఈ ఇంటర్వ్యూ వివరాలను, తన పరిశోధనలను రెసిస్టెన్స్ అండ్ రియాక్షన్: పోస్ట్-మావో చైనాలో యూనివర్శిటీ పాలిటిక్స్ అనే పుస్తకం పేరుతో రచించారు. ఈమె చైనాలో చేసిన పరిశోధనలో లింగ సంబంధ చర్చలు, విద్య విధానాలు, విధానాల అమలు వంటి వాటిపై అక్కడి రాష్ట్రాలను ఆలోచింపచేసింది.
ఈమె నాలుగు పుస్తకాలను రచించింది, పన్నేడు పుస్తకాలను సవరించింది. ఈమె అంతర్జాతీయ పత్రికలకు 30 కి పైగా వ్యాసాలను, 29 కి పైగా అధ్యాయాలను రచించింది. ఈమె లింగ దృక్పథం నుండి పాలనపై చేసిన అనేక సమీక్షలు, ఎన్సైక్లోపీడియా ఎంట్రీలు, ఇతర వ్యాసాలతో పాటు ప్రపంచీకరణ అభివృద్ధి స్కాలర్‌షిప్‌లో తనకంటూ స్థానాన్ని సంపాదించుకున్నారు.
షిరిన్ ఎం. రాయ్ రాజకీయ శాస్త్రవేత్త, ప్రపంచీకరణ, వలసరాజ్య అనంతర పాలన, ప్రజాస్వామ్య ప్రక్రియలు, లింగ పాలన వంటి వాటిపై పరిశోధకులు.
సుప్రీమ్ 2016లో విడుదలైన తెలుగు చలనచిత్రం. శ్రీ వెంకటేశ్వర క్రియేషన్స్ పతాకం పై దిల్ రాజు ఈ చిత్రాన్ని నిర్మించాడు. అనిల్ రావిపూడి దర్శకత్వం వహించిన ఈ చిత్రంలో సాయి ధరమ్ తేజ్, రాశి ఖన్నా, రాజేంద్ర ప్రసాద్, మురళీమోహన్, తనికెళ్ళ భరణి తదితరులు నటించారు. సాయి కార్తీక్ సంగీతం, సాయి శ్రీరామ్ ఛాయాగ్రాహణం అందించారు.
మిస్టర్ డీడ్స్ గోస్ టు టౌన్ 1936లో విడుదలైన అమెరికా రొమాంటిక్ కామెడీ సినిమా. ఫ్రాంక్ కాప్రా దర్శకత్వం వహించిన ఈ చిత్రంలో గ్యారీ కూపర్, జీన్ ఆర్థర్ నటించారు.
1935లో ది అమెరికన్ మాగజైన్ కోసం క్లారెన్స్ బుడింగ్టన్ కెలండ్ రాసిన ఒపెరా హాట్ కథ ఆధారంగా ఈ చిత్రం రూపొందించబడింది.
వెంకటేశ్వరరావు గుంటూరు జిల్లా, వట్టి చెరుకూరు మండలం, కొర్నేపాడులో 1968లో జన్మించాడు. అతను రైతు కుటుంబంలో పుట్టి, వ్యవసాయం చేస్తూ ఉద్యోగరీత్యా హైదరాబాద్‌లో స్థిరపడ్డాడు. రైతునేస్తం ఫౌండేషన్‌ స్థాపించి, 12 ఏళ్లుగా రైతునేస్తం అనే వ్యవసాయ మాసపత్రిక నడుపుతున్నాడు. ఈ క్రమంలో పశునేస్తం, ప్రకృతినేస్తం పత్రికలు ప్రారంభించి రైతులకు చేరువయ్యాడు. ప్రముఖ వ్యవసాయ శాస్త్రవేత్త పద్మశ్రీ డా.ఐ. వి. సుబ్బారావు పేరుతో వ్యవసాయ విద్య, పరిశోధన, విస్తరణ రంగాలలో విశేష ప్రతిభ కనబరచిన శాస్త్రవేత్తలు, అధికారులు, రైతులు, వ్యవసాయ విలేకరులను ఏటా రైతునేస్తం పురస్కారాలతో గౌరవిస్తున్నాడు.
కొంతకాలంగా రైతునేస్తం ఫౌండేషన్‌ ద్వారా ప్రతి ఆదివారం కొర్నేపాడులో రసాయన రహిత సేద్యం, "మిద్దెతోట", "చిరుధాన్యాల సాగు ఆవశ్యకత", "సేంద్రియ ఉత్పత్తుల అవసరం" తదితర అనేక అంశాలపై శిక్షణ తరగతులు నిర్వహిస్తున్నాడు. తెలంగాన, ఆంధ్రప్రదేశ్ రాష్ట్రాల్లోని వివిధ ప్రాంతాలలో అవగాహన కార్యక్రమాలు కొనసాగిస్తున్నాడు. వీటికి తోడు పలు గ్రామాభివృద్ధి, సంక్షేమ కార్యక్రమాలు కొనసాగిస్తున్నారు.
రైతు నేస్తం చైర్మన్ గా అతను ప్రతీ రైతుల శిక్షణా కార్యక్రమాలలో రైతులకు ప్రేరణా ఉపన్యాసాలు, శిక్షణా సామాగ్రి, కోర్సు కరిక్యులం అభివృద్ధిలో కీలక పాత్ర పోషిస్తుంటాడు. అతను హైదరాబాదు నగరంలో కిచెన్ గార్డెన్, రూఫ్ గార్డెన్, టెర్రాస్ గార్డెన్ లను తమ ఇండ్లలో ప్రజలు తయారుచేసుకోవడానికి అవగాహనా తరగతులను నిర్వహిస్తుంటాడు. మంచి పర్యావరణం, ఆరోగ్య కరమైన జీవితాన్ని సమాజానికి అందించడానికి హైదరాబాదు, గుంటూరు పట్టణాలలో "రైతునేస్తం-నేచురల్ ప్రొడక్ట్స్ స్టోర్" లను ప్రారంభించాడు. ఇక్కడ సేంద్రియ వ్యవసాయ విధానాలు, సహజ పద్ధతుల ద్వారా పండిస్తున్న కాయగూరలు, తృణధాన్యాలు, ఇతర ఉత్పత్తులను అందిస్తుంటారు.
యడ్లపల్లి వెంకటేశ్వరరావు వ్యవసాయ శాస్త్రవేత్త. అతను రైతునేస్తం ఫౌండేషన్‌ వ్యవస్థాపకులు. అతను "రైతునేస్తం వెంకటేశ్వరరావు" గా ఆంధ్రప్రదేశ్, తెలంగాణ రాష్ట్రాల రైతాంగానికి సుపరిచితుడు. అతను వ్యవసాయంపై గల అభిరుచితో ఆరోగ్యకరమైన ఆహారోత్పత్తులను దిగుబడి చేయడం ఆయన లక్ష్యంగా ఎంచుకున్నాడు. రసాయనిక ఎరువుల వినియోగాన్ని తగ్గించి సేంద్రియ పద్ధతుల ద్వారా ఆరోగ్యకరమైన ఆహారోత్పత్తుల దిగుబడికి ఆయన చేస్తున్న నిరంతర కృషికి గుర్తింపుగా 2019 పద్మశ్రీ పురస్కారానికి ఎంపికయ్యాడు.
అతను వ్యవసాయానికి సంబంధించిన అనేక టెలివిజన్ కార్యక్రమాలలో పాల్గొంటుంటారు. అతను వ్యవసాయ విశ్వవిద్యాలయం నిర్వహిస్తున్న అగ్రికల్చర్, హార్టీకల్చర్, వెటర్నరీ వంటి రంగాల ప్రదర్శనలకు నిరంతర ఆహ్వానితుడుగా ఉన్నాడు.
2017,జూన్-20న హైదరాబాదులో నిర్వహించిన ఇందిరాగాంధీ శతజయంతి ఉత్సవాలలో, ఇందిరా మెమోరియల్ కృషిసేవా పురస్కారం తో సన్మానించారు.
మామ మంచు అల్లుడు కంచు 2015 లో విడుదలైన తెలుగు చలనచిత్రం. 24 ఫ్రేమ్స్ ఫ్యాక్టరీ పతాకంపై మంచు విష్ణు నిర్మించాడు. శ్రీనివాసరెడ్డి దర్శకత్వం వహించాడు. ఈ చిత్రంలో మోహన్ బాబు, అల్లరి నరేష్, మీన, రమ్యకృష్ణ, ఆలీ, పూర్ణ, వరుణ్ సందేశ్లు ప్రధాన పాత్రలలో నటించారు. 2015 డిసెంబరు 25 న ఈ చిత్రం విడుదలయ్యింది.
అంతరించిపోతున్న వృక్ష జాతుల సేకరణ, పెంపకం తోటలో జరుగుతుంది. ఈ ప్రదేశంలో ప్రత్యేక ఆసక్తిగా టాసస్ బాకటా, హేడెర హెలిక్స్, జునిపెరస్ సబీనా, జెల్కోవా కార్పినిఫోలియా, రోడోడెండ్రోన్ కాక్యూసియం మొక్కలు ఉన్నవి. ఈ సంస్థ యొక్క మరో లక్ష్యం పర్యావరణ విద్య. ప్రారంభంలో, ఈ తోటకు అనుబంధంగా ఉన్న శాస్త్రవేత్తలు రెగ్యులర్ మీడియా ప్రదర్శనలు చేశి ఆర్మేనియాలో పర్యావరణ రక్షణ యొక్క సవాళ్ళ గురించి విస్తృతంగా వ్రాశారు. వారు విద్యా సంస్థలు, పరిశ్రమ, ప్రైవేటు సీడ్-పంపిణీదారులకు సలహాలు ఇస్తూ ఉంటారు. పాఠశాల బాలల కోసం ఫీల్డ్ పర్యటనలు తరచూ నిర్వహించబడతాయి, అందువలన వ్యవసాయ జీవశాస్త్రం ఇక్కడి విద్యార్ధులతో ప్రత్యేకంగా ప్రాచుర్యం పొందాయి. వృక్షాలు వృద్ధి చెందుతున్న ప్రదేశాలలో ఉన్న ప్రభావంపై కూడా పరిశోధనలు కొనసాగుతున్నాయ. గతంలో అనోమాలిస్ పై కేంద్రీకరించడంతో, కొన్ని అడవులలో కొన్ని ప్రత్యేకమైన ప్రాంతాల్లో అవి అరుదుగా వేగంగా పెరుగుతున్నాయి. స్థానిక, విదేశీ జాతుల యొక్క పెరుగుదల పెద్ద సంఖ్యల్లో అవసరాలకు లోతుగా అధ్యయనం చేయబడింది. ఈ జాతులు తరువాత విజయవంతమైన మొక్కలలో లేక్ సెవాన్ సమీపంలో నాటబడతాయి.
యెరెవాన్ యొక్క ఈశాన్య భాగంలో 1935వ సంవత్సరంలో యరెవాన్ బొటానికల్ గార్డెన్ ప్రారంభించబడింది. ఇక్కడ బొటానికల్ ఇన్స్టిట్యూట్ మూడు సంవత్సరాల తరువాత ప్రారంభించబడింది. సామూహిక గ్రీన్హౌస్ 1939 లో 25 చదరపు మీటర్ల వైశాల్యంలో స్థాపించబడింది. 1944 లో ఇక్కడ కొత్త గ్రీన్హౌసును నిర్మించారు, ఆ భవంతి యొక్క సంపూర్ణ భూభాగం 610 చదరపు మీటర్లు. ఇందులో శీతాకాలపు తోట , చెట్ల మొక్కలు, ఉపఉష్ణమండల మొక్కలు , ఉష్ణమండల మొక్కలు , ఇంట్లో పెరిగే మొక్కలు విభాగాలు ఉన్నాయి. 1950 లో, ఈ తోట బొటానికల్ ఇన్స్టిట్యూట్లో అతిపెద్ద భాగం అయ్యింది. 1954-1970 మధ్య కాలంలో, బొటానికల్ ఇన్స్టిట్యూట్ డైరెక్టర్, వృక్షశాస్త్రజ్ఞులు ఎల్.బి. మఖతాస్సే, ఎ.ఓ. మక్రిచ్యాన్ కాకేసియన్ వృక్ష జాతుల్లో ఒక పెద్ద సేకరణను కలిపి, అరేమియాకు చెందిన దాదాపు ప్రతి మొక్క జాతికి సుమారుగా 16 హెక్టార్ల విస్తీర్ణ భూమిని ఇచ్చారు. అదే సమయంలో, పెద్ద గులాబీ, కలువ తోటలు సృష్టించబడ్డాయి. అంతేకాక, అక్కడ ఎక్కువ ప్రాంతాలు: కాకసస్, ఉత్తర అమెరికా, ఐరోపా, సైబీరియా, తూర్పు ఆసియాకు ప్రాతినిధ్యం వహించాయి.
సోవియట్ యూనియన్ కూలిపోయిన తరువాత పార్కులకు ఆర్థిక వనరులు అదృశ్యమయ్యాయి, 1988 నాటి గొప్ప సంక్షోభం వలన మరింత నష్టాన్ని ఈ తోటకు కలిగించాయి. అనేక మంది చెట్లను చలికాలంలో ఇంధనంగా కాల్చడం జరిగింది. ప్రస్తుతం తోట యొక్క నిపుణులు తోట మరమత్తు, పునరుద్ధరణ ప్రక్రియలో ఉన్నాయి, వారు ఇప్పటికే ఉన్న సేకరణ విస్తరిస్తున్నారు. బొటానికల్ తోట యొక్క గ్లాన్హౌస్ ప్రస్తుతం 300 రకాల ఉష్ణమండల, ఉప ఉష్ణమండల మొక్కలను కలిగి ఉంది. ప్రస్తుతం గ్రీన్హౌస్ యొక్క ఆర్ధిక వ్యవస్థను పునరుద్ధరించడానికి ఒక ముఖ్యమైన అవసరం ఉంది, ఈ ప్రయోజనం కోసం దిగువ పట్టికలో సమర్పించబడిన ప్రోత్సాహకాలను అమలు చేయడం చాలా అవసరం. ఇన్స్టిట్యూట్ ఆఫ్ బోటనీ యొక్క విభాగమై ఏర్పడిన ఈ తోట, సంస్థ యొక్క పరిమిత బేస్ బడ్జెట్లో నిధులు సమకూరుస్తుంది. అయినప్పటికీ, కొనసాగుతున్న ఇబ్బందులు ఉన్నప్పటికీ దాని శాస్త్రీయ, ఉత్పాదక పనులను నెరవేర్చడం కొనసాగించింది.
యెరెవాన్ బొటానికల్ గార్డెన్ అర్మేనియాలో మొక్కల సేకరణకు బాధ్యత వహిస్తున్నది ఆర్మేనియన్ నేషనల్ అకాడమీ ఆఫ్ సైన్సెస్ విభాగంలోని ఒక తోట. ఇది ఆర్మేనియా రాజధాని యెరెవాన్ యొక్క ఈశాన్య భాగంలో ఉన్న అవన్ జిల్లాలో ఉంది, ఇది 80 హెక్టార్ల పాక్షిక-ఎడారి ప్రాంతంలో ఉంది. ఈ సేకరణలో 200 కంటే ఎక్కువ రకాల జాతులు, అరుదైన, అంతరించిపోయే దిశలో ఉన్న మొక్కలు ఉన్నాయి. ఇవి సాపేక్షంగా సహజమైన వాతావరణంలో, అర్మేనియన్ వృక్షసంపద, వృక్ష జాతుల మధ్య పర్యావరణ పరస్పర అధ్యయనం కోసం ఒక ఆధారాన్ని అందిస్తున్నాయి.
ఉత్తర అమెరికా వృక్ష జాతులు లిరోయోడెండ్రాన్ తులిపిఫెరా, జుగ్లన్స్ నైగ్రా, కాటప బిగ్నోనియైడ్స్, జునిపెరస్ వర్జీనియానా, యుక్కా ఫిల్లమెంటోసా; యూరోప్, సైబీరియాకు చెందిన ఈస్కులస్ హిప్పోకాస్టానం, సెర్సిస్ సిలిక్వాస్ట్రమ్, క్యుకర్కస్ రాబర్ర్, తూర్పు ఆసియాకు చెందిన లారిక్స్ సిబిరికా, సోఫోరా జపోనియా, మెటాసీక్యోయ గ్లిప్తోస్ట్రోబాయిడ్స్ ఇక్కడ ఉన్నాయి.
కాకసస్ యొక్క ప్రత్యేకమైన పార్కులో క్వెర్కుస్ కారనెనిఫోలియా, హేడెర హెలిక్స్, కోరిలస్ కొలనర్, జునిపెరిస్ సబీనా, పారోటియా పెర్నికా, పాపులస్ యూఫ్రాటికా మొక్కలు పెరుగుతున్నాయి.
ఈ సేకరణలోని జాతులు మెజారిటీ మొక్కల కుటుంబాలైన కుప్రెస్సాసీ, పినిసియే, ఫాబేసి, కాప్రియోసియేసి, ఒలేసియే, రోసేసి, జునిపెరస్, క్యుక్రెకస్, సిరింగా, క్లెమటిస్లకు చెందినవి.
గతంలో అమెజాన్ వర్షారణ్యంలో అటవీ నిర్మూలనకు బ్రెజిల్ చాలా చురుకుగా ఉండేది, అనుకూలమైన విధానాన్ని అనుసరించేది. 2004లో భూమి వినియోగాన్ని నియంత్రించి, పర్యావరణ పరిస్థితులు పర్యవేక్షిస్తూ, పర్యావరణానికి హానిచేయని అభివృద్ధి కార్యకలాపాలు ప్రోత్సహించేలాంటి ప్రభుత్వ, ప్రైవేటు స్థాయి భాగస్వామ్యాలు చేపట్టి, వీటి ఉల్లంఘనల మీద చట్టపరమైన చర్యలు తీసుకుంటూ అటవీ నిర్మూలన వేగాన్ని తగ్గించే లక్ష్యంతో బ్రెజీలియన్ ప్రభుత్వం ఫెడరల్ యాక్షన్ ప్లాన్ ఫర్ ప్రవెన్షన్ అండ్ కంట్రోల్ ఆఫ్ డీఫారెస్టేషన్ ఇన్ ద అమెజాన్ తీసుకువచ్చింది. పీపీసీడీఏఎం అమలుచేయడం వల్ల 2004 నాటికి జరుగుతున్న అటవీ నిర్మూలనలో 83.5 శాతం వరకు 2012 కల్లా పడిపోయింది.
అమెజాన్ వర్షారణ్యంలో 60 శాతానికి పైగా బ్రెజిల్లో ఉంది, దేశంలో ఇటీవల రేగిన కార్చిచ్చుల్లో సగానికి పైగా అమెజాన్ అడవుల్లోనే ఏర్పడ్డాయి. ప్రపంచానికి పెద్ద సమస్యగా మారిన గ్లోబల్ వార్మింగ్ తగ్గించడంలో ప్రపంచపు అతిపెద్ద రెయిన్ ఫారెస్ట్ అయిన అమెజాన్ అడవులు కీలకం. ఈ పరిస్థితి పర్యావరణంపై పనిచేసే ఎన్‌జీవోలను, ఫ్రాన్స్ దేశాన్ని, ప్రపంచవ్యాప్తంగా మరెన్నో సంస్థలు, వ్యక్తులను కలవరపరిచింది. ఆగస్టు 20 నాటికి అమెజానాస్, రోండానియా, మాటో గ్రాసో, పారా అన్న నాలుగు బ్రెజిల్ రాష్ట్రాల్లోని అమెజాన్ అడవులను కార్చిచ్చు తగులబెడుతోంది.
ఆగస్టు 11న అమెజానాస్ రాష్ట్ర ప్రభుత్వం అత్యవసర పరిస్థితి ప్రకటించింది. ఈ రాష్ట్రం బ్రెజిల్‌లో విస్తీర్ణం పరంగా అతిపెద్దది కావడమే కాక ప్రపంచంలో అవిచ్ఛిన్నంగా విస్తరించిన రెయిన్‌ఫారెస్ట్‌లలో అతిపెద్దది ఇక్కడే ఉంది. బ్రెజిల్ దేశ ప్రభుత్వం మాత్రం ఈ డేటా మీద సందేహాలు వ్యక్తం చేస్తోంది.
సూర్యప్రకాశ్‌ 1960ల్లో ఆటోమొబైల్‌ వ్యర్థాలు, పాత ఇనుప వస్తువులతో వివిధ కళాకృతులను రూపొందించగా వాటికి జాతీయస్థాయిలో గుర్తింపు వచ్చింది. అలానే ఆయిల్‌, ఆక్రిలిక్‌ పెయింటింగ్స్‌ వంటి ప్రక్రియలల్లో కొన్ని వందల బొమ్మలు గీశాడు. యూరోపియన్‌ ఆర్ట్‌కు చెందిన డాట్‌ ఆర్ట్‌లో కూడా సూర్యప్రకాశ్‌ ప్రయోగాలు చేసి, నీటిపై తేలాడినట్లు ఉండే ఇటలీలోని వెనిస్ నగరాన్ని చిత్రీకరించాడు. 1970లలో శ్రీనగర్ కాలనీలో ‘సూర్య ఆర్ట్‌ గ్యాలరీ’ని ప్రారంభిం, అనేక ఔత్సాహిక, వర్ధమాన చిత్రకారులను ప్రోత్సహించాడు. సీసీఎంబీ పరిశోధనా సంస్థ ప్రాంగణంలో అనేక ఆర్ట్‌ క్యాంపులను నిర్వహించి, ఆ శిక్షణా శిబిరాలకు ఎం.ఎఫ్. హుసేన్, చైనాకు చెందిన లియాన్‌ వంటి చిత్రకారులను ఆహ్వానించాడు. ఎల్వీప్రసాద్‌ ఐ ఇనిస్టిట్యూట్‌కు చనిపోయేవరకు సంస్థాగత చిత్రకారుడిగా పనిచేశాడు. ఆస్పత్రి ప్రాంగణంలోనే సూర్యప్రకాశ్‌ ప్రత్యేక ఆర్ట్‌ స్టూడియోను ప్రారంభించాడు. సూర్యప్రకాశ్‌ కళారంగ జీవితం గురించి ‘ఏ అబ్‌స్ట్రాక్ట్‌ రియాల్టీ’, ‘ఏ పర్స్‌పెక్టీవ్‌ ఐ’ పేరుతో పుస్తకాలు వెలువడడమేకాకుండా, మన్మోహన్‌ దత్‌, సిసిర్‌ సహానా అనే చిత్రకారులు డాక్యుమెంటరీలనూ కూడా రూపొందించారు.
40ఏళ్ళ క్రితమే డెన్మార్క్, స్వీడన్, నార్వే, జర్మనీ, ఫ్రాన్సు, ఇంగ్లాండు, బ్రిటన్‌ తదితర దేశాల్లోని చిత్రప్రదర్శనలలో సూర్యప్రకాశ్‌ గీసిన బొమ్మలకు మంచి గుర్తింపు లభించింది. ముంబై, ఢిల్లీ, కోల్‌కతా వంటి పలు జాతీయ, అంతర్జాతీయ చిత్రప్రదర్శనలలో పాల్గొనమేకాకుండా దాదాపు డెభ్భైకి పైగా సోలో ఎగ్జిబిషన్స్‌ ఏర్పాటుచేశాడు.
సూర్యప్రకాశ్ 1940లో హనుమంతయ్య దంపతులకు తెలంగాణ రాష్ట్రం ఖమ్మం జిల్లాలోని మధిరలో జన్మించాడు. పాఠశాల, ఇంటర్‌ విద్య మధిరలో చదివిన సూర్యప్రకాశ్ 1961లో హైదరాబాదు మాసబ్‌ట్యాంక్‌లోని జవహర్‌లాల్‌ నెహ్రూ ఫైన్‌ ఆర్ట్స్‌ కళాశాల నుండి డిగ్రీ పట్టా అందుకున్నాడు.
కళాశాలలో చదువుతున్న సమయంలోనే హైదరాబాదులోని వివిధ గల్లీలను చిత్రీకరించేవాడు. చిత్రకళపై ఉన్న ఇష్టంతో 1964లో ప్రభుత్వ ఉద్యోగం వచ్చినా వదులుకొని, ఢిల్లీ చిత్రకారుడు రామ్‌ కుమార్‌ దగ్గర 6 నెలలుపాటు శిక్షణ తీసుకున్నాడు.
చెరుకుమల్లి సూర్యప్రకాశ్ తెలంగాణ రాష్ట్రానికి చెందిన చిత్రకారుడు. ఆయిల్‌, అక్రిలిక్‌, అబ్‌స్ట్రాక్ట్‌ ఆర్ట్స్‌లో జాతీయ, అంతర్జాతీయ స్థాయిలో పేరు సంపాదించాడు.
2012 లో భట్ దర్శకత్వంలో తీసిన రాజ్ 3 డి చిత్రం మూడవ వారాంతం తరువాత దేశీయ బాక్సాఫీస్ వసూళ్లను 729 మిలియన్లుగా వసూలు చేయగా, విదేశీ సేకరణ 46 మిలియన్లుగా నమోదైంది. వరుస చిత్రాల విజయంతో అధికంగా నడుస్తున్న భట్, బిపాషా ముఖ్య పాత్రకోసం మరో హర్రర్ థ్రిల్లర్ రాజ్ 3 రాసాడు. రాజ్ 3 విజయవంతం అయిన తరువాత, విక్రమ్ భట్ రాసిన హిందీ హర్రర్ చిత్రం 1920 ఈవిల్ రిటర్న్స్ చిత్రానికి దర్శకత్వం వహించాడు. తొలి వారాంతపు కలెక్షన్ చార్టులో బాక్స్ ఆఫీసు వద్ద అగ్రస్థానంలో ఉన్న భూషణ్ పటేల్ అగ్రస్థానంలో నిలిచాడు. సుమారు వసూలు రూ . 124.3 మిలియన్ నిఖర వసూళ్లు తెచ్చింది. ఈ చిత్రం రెండవ వీకెండ్‌లో సుమారు రూ .53.5 మిలియన్ల నెట్ వసూలు చేసి, మొత్తం రూ . 228.6 మిలియన్ వసూళ్లకు చేరుకుంది. ఈ చిత్రాన్ని 'హిట్' గా ప్రకటించారు. వెంటనే, భట్, భూషణ్ కుమార్ టి-సిరీస్‌తో సైన్స్ ఫిక్షన్, థ్రిల్లర్, హర్రర్ కళా ప్రక్రియల 5 చిత్రాలను నిర్మించడానికి ఒప్పందం కుదుర్చుకున్నాడు. రెండు చిత్రాలకు భట్ స్వయంగా దర్శకత్వం వహించారు.2014 ఫిబ్రవరి 16 నుండి, అతను స్టార్ ప్లస్‌లో రియల్ లైఫ్ రొమాన్స్ ఆధారంగా టీవీ షో ఇష్క్ కిల్స్‌ను హోస్ట్ చేస్తున్నాడు.
దర్శకుడిగా అతని కెరీర్ ముఖేష్ భట్ నిర్మించిన జానం చిత్రంతో ప్రారంభమైంది.అతని మొదటి నాలుగు చిత్రాలు బాక్సాఫీస్ వద్ద మంచి విజయాన్ని సాధించలేదు. అతని మొదటి విజయవంతమైన దర్శకత్వం ఫరేబ్ చిత్రం.దీని తరువాత, అతని దర్శకత్వంలో గులాం, కసూర్, రాజ్, అవారా పాగల్ దీవానా, వంటి చిత్రాలు వరసగా విజయవంతమైయ్యాయి ఆ తరువాత అవరా పాగల్ దీవానా చిత్రం తరువాత, అతను ఆప్ ముజే అచే లగ్నే లాగే, దీవానే హుయ్ పాగల్, అంకహీ వంటి చిత్రాలు అపజయం అయ్యాయి.2008 లో భట్ భయానక శైలితో తిరిగి రంగంలో అడుగు పెట్టి, 1920, షాపిట్, హంటెడ్ - 3 అనే మూడు చిత్రాలు 2010లో బాక్సాఫీస్ వద్ద విజయవంతమైన మూడు చిత్రాలను అందించాడు. 2010 లో భట్ అతని హంటెడ్ - 3 డి చిత్రంతో భారతదేశంలో మొదటిసారి స్టీరియోస్కోపిక్ - 3 డిని పరిచయం చేశాడు. ఈ చిత్రం 2011 మేలో విడుదలై బాక్సాఫీస్ వద్ద 270 మిలియన్లు రూపాయలు అత్యధిక వసూళ్లు చేసిన హిందీ భయానక చిత్రంగా పేరు పొందింది.
ఇతని చిత్రం 1920 ఈవిల్ రిటర్న్స్ పై సోషల్ మీడియాలో ప్రమోషన్ ప్రచారాన్ని ఇండియన్ ఇన్స్టిట్యూట్ ఆఫ్ మేనేజ్మెంట్ బెంగళూరు సంస్థ అధ్యయనం చేసింది. నిర్వహణ సంస్థ ఇంటర్నెట్ కార్యకలాపాలు, ప్రచారాలను అంచనా వేసింది. ఈ బృందం చివరకు సోషల్ మీడియాలో బాక్స్ ఆఫీస్ కలెక్షన్లు, ప్రమోషన్ల మధ్య సంబంధాన్ని గుర్తించింది.ఈ కేస్ స్టడీని హార్వర్డ్ బిజినెస్ పబ్లిషింగ్ ప్రచురించింది. దీనిని యుఎస్, కెనడా, నార్వే, స్లోవేనియా, శ్రీలంక దేశాలలోని విద్యార్థులు ఉపయోగిస్తున్నారు.ఖమోషియాన్, 1920 ఈవిల్ రిటర్న్స్ చిత్రాల కోసం భట్ రాసిన స్క్రిప్ట్స్ నవలలుగా మారి 2015 జనవరిలో విడుదల అయ్యావి.
విక్రమ్ భట్ కు 14 సంవత్సరాల వయస్సులో దర్శకుడు ముకుల్ ఆనంద్ తో కలిసి ఆనంద్ మొదటి చిత్రం "కనూన్ క్యా కరేగా" చిత్తంతో తన వృత్తిని ప్రారంభించాడు. అగ్నిపాథ్ చిత్రం సెట్స్‌లో చీఫ్ అసిస్టెంట్‌గా ముకుల్ ఆనంద్‌కు భట్ సహాయం చేశాడు.ఈ చిత్రం బాక్సాఫీస్ వద్ద పెద్దగా విజయవంతం కాకపోయినా కల్ట్ క్లాసిక్ చిత్రంగా పేరుగడించింది. తదనంతరం భట్ దర్శకుడు శేఖర్ కపూర్‌తో కలిసి రెండున్నర సంవత్సరాలు, తరువాత దర్శకుడు మహేష్ భట్‌తో కలిసి రెండేళ్లు పనిచేశాడు. హమ్ హైన్ రాహి ప్యార్ కే, జునూన్ చిత్రాలతో సహా పలు విజయవంతమైన చిత్రాల సెట్స్‌లో అసిస్టెంట్ డైరెక్టర్‌గా పనిచేశాడు.
విక్రమ్ భట్, 1969 జనవరి 27 న ముంబైలో జన్మించాడు.భారతీయ చలనచిత్ర దర్శకుడు, నిర్మాత, కథ రచయిత, నటుడు. గతంలో అతను ఎ.యస్.ఎ. ప్రొడక్షన్స్ అండ్ ఎంటర్ప్రైజెస్ ప్రైవేట్ లిమిటెడ్ సంస్థలో క్రియేటివ్ హెడ్ గా పనిచేసాడు. అయితే అతను 2014 లో కంపెనీకి రాజీనామా చేశాడు విక్రమ్ భట్ భారత చిత్ర పరిశ్రమకు మార్గదర్శకులలో ఒకరైన గుజరాత్ రాష్ట్రం, "భావ్‌నగర్ జిల్లా" పాలిటానా నగరానికి చెందిన విజయ్ భట్ మనవడు, సినిమాటోగ్రాఫర్ ప్రవీణ్ భట్ కుమారుడు.
భట్ తన చిన్ననాటి ప్రియురాలు అదితి భట్‌ను వివాహం చేసుకున్నాడు. వారికి కృష్ణ భట్ అనే కుమార్తె ఉంది. తరువాత భట్ అమీషా పటేల్‌తో ఐదేళ్లపాటు డేటింగ్ చేస్తున్నట్లు సమాచారం. భట్ తన కుమార్తెతో గొప్ప బంధాన్ని పంచుకుంటుంటాడు. కుమార్తె కృష్ణ భట్ అతని సెట్లలో సహాయం చేస్తోంది.
కమిషన్ తీర్మానాన్ని భారత్ అంగీకరించింది. అయితే, పాకిస్తాన్ చాలా అభ్యంతరాలు, మార్పులనూ సూచించింది. ఎంతలా అంటే ఇది "తిరస్కరణకు సమాన" మని కమిషన్ భావించింది. పోరాటం ఆగిపోయిన తరువాత స్వేచ్ఛాయుత, నిష్పాక్షిక ప్రజాభిప్రాయ సేకరణకు హామీ ఇవ్వడమే పాకిస్తాన్ యొక్క ప్రధాన ఆసక్తిగా ఉండాలని కమిషన్ భావించింది. దాంతో అది దాని ఆగస్టు తీర్మానానికి అనుబంధంగా ప్రజాభిప్రాయ సేకరణ విధివిధానాలను ప్రతిపాదించింది. ఇది ప్లెబిస్సైట్ నిర్వాహకుని విధులను నిర్వచించింది. ఈ నిర్వాహకుడు ఇతర విధులతో బాటు, భారత, ఆజాద్ కాశ్మీర్ దళాల తుది స్థితిని నిర్ణయిస్తారు. సంధి ఒప్పందాన్ని పాకిస్తాన్ అంగీకరించకపోగా, తమను మరిన్ని రాయితీలు ఇవ్వమని అడుగుతున్నారంటూ భారత్ అభ్యంతరం వ్యక్తం చేసింది. ఆగస్టు తీర్మానం లోని మొదటి రెండు భాగాలను పాకిస్తాన్ అమలు చేయకపోతే, భారత్ ప్రజాభిప్రాయ సేకరణకు కట్టుబడి ఉండాల్సిన అవసరం లేదనే ఒప్పందంతో సహా అనేక ఇతర హామీలను భారత్ కోరి, సాధించుకుంది. అలాగే, ప్రజాభిప్రాయ సేకరణకు ముందే ఆజాద్ కాశ్మీర్ దళాలను రద్దు చేస్తారనే హామీని కూడా పొందింది.
మొదటి అంచెలో, గిరిజనులను, పాకిస్తాన్ జాతీయులనూ అందరినీ ఉపసంహరించుకోవటానికి పాకిస్తాన్ "గట్టి ప్రయత్నాలు" చెయ్యాలని కోరింది. ఆ విధంగా రాష్ట్రంలో పోరాటాన్ని ముగించాలి.
రెండవ అంచెలో, శాంతిభద్రతలను కాపాడటానికి అవసరమైన కనీస స్థాయికి తన బలగాలను "క్రమంగా తగ్గించాలని" భారతదేశాన్ని కోరింది. సాధ్యమైనంతవరకు స్థానిక సిబ్బందిని ఉపయోగించి, కమిషనుతో సంప్రదిస్తూ శాంతిభద్రతలను నెలకొల్పడంలో భారత్ అనుసరించాల్సిన సూత్రాలను ఇది నిర్దేశించింది.
మూడవ అంచెలో, రాష్ట్ర మంత్రివర్గంలో పాల్గొనేందుకు ఆహ్వానించి సంకీర్ణ ప్రభుత్వాన్ని ఏర్పాటు చేయాలని భారతదేశాన్ని కోరారు. ఐక్యరాజ్యసమితి నామినేట్ చేసిన ప్లెబిస్సైట్ అధికారిని భారతదేశం నియమించాలి. రెండు దేశాలతో సంప్రదింపులు జరుపుతూ, స్వేచ్ఛాయుత, నిష్పాక్షిక ప్రజాభిప్రాయ సేకరణ జరిపేందుకు గాను ఈ అధికారికి అధికారాలు ఉంటాయి. శరణార్థులు తిరిగి రావడానికీ, రాజకీయ ఖైదీలందరి విడుదలకూ, రాజకీయ స్వేచ్ఛ కోసమూ చర్యలు తీసుకోవాలి.
1948 జనవరి 1 న, ఐరాస 35 వ అధికరణం కింద భారతదేశం కాశ్మీరు వ్యవహారాన్ని ఐక్యరాజ్యసమితి భద్రతా మండలికి తీసుకువెళ్ళింది. అంతర్జాతీయ శాంతికి అపాయం కలిగించే విషయాలను సభ్య దేశాలు ఐరాస దృష్టికి తీసుకురావడానికి ఈ అధికరణం వీలు కల్పిస్తుంది. భారత భూభాగమైన జమ్మూ కాశ్మీర్‌పై పాకిస్తాన్ జాతీయులు, గిరిజనులు దాడి చేశారని భారత్ పేర్కొంది. పాకిస్తాన్ తన చర్యలను కొనసాగించకుండా నిరోధించాలని భద్రతా మండలిని అభ్యర్థించింది. సంస్థానం చట్టబద్దంగా విలీనం అయినప్పటికీ, ప్రజల కోరికను ధ్రువీకరించడానికి ప్రజాబ్జిప్రాయ సేకరణ చేసేందుకు, దాని ఫలితాలకు కట్టుబడి ఉండేందుకూ సిద్ధంగా ఉన్నట్లు భారతదేశం పేర్కొంది. దీనికి స్పందనగా పాకిస్తాన్, ఈ సంఘర్షణలో తాను జోక్యం చేసుకుంటున్నానే వాదనను ఖండించింది. భారతదేశం "మోసపూరితంగా, హింస" ద్వారా సంస్థానాన్ని విలీనం చేసుకుందనీ, ముస్లింలపై "మారణహోమం" నిర్వహిస్తోందనీ కూడా ఆరోపించింది.
మార్చి 18 న, రిపబ్లిక్ ఆఫ్ చైనా (ప్రస్తుత పీపుల్స్ రిపబ్లిక్ ఆఫ్ చైనా ఏర్పాటు కాక ముందు ఉన్న దేశం) మూడు భాగాల కొత్త ముసాయిదా తీర్మానాన్ని ప్రవేశపెట్టింది. శాంతి పునరుద్ధరణకు సంబంధించిన మొదటి భాగంలో, పాకిస్తాన్ తన జాతీయులను ఉపసంహరించుకోవాలని కోరింది. రెండవ భాగంలో కాశ్మీర్ ప్రజలు భారత, పాకిస్తాన్‌లలో ఏదో ఒకదాన్ని ఎన్నుకోవడం కోసం ప్రజాభిప్రాయ సేకరణ జరిపే విషయాన్ని చర్చించారు. "ప్లెబిసైట్ అడ్మినిస్ట్రేషన్"ను సృష్టించమని భారతదేశాన్ని కోరింది. దీని డైరెక్టర్లను ఐరాస సెక్రటరీ జనరల్ నామినేట్ చేస్తారు. అయితే వీళ్ళు రాష్ట్రానికి చెందిన అధికారులుగా పనిచేస్తారు. రాష్ట్రంలోని అన్ని ప్రధాన రాజకీయ సమూహాలకు ప్రాతినిధ్యం వహించేలా, రాష్ట్రానికి మధ్యంతర ప్రభుత్వాన్ని రూపొందించడం గురించి మూడవ భాగంలో చర్చించారు.